

|  |
| --- |
|  |
| **Všetkým záujemcom** |
|  |
|  |
|  |

Vec

Odpoveď na žiadosť o vysvetlenie SP č.1 k predmetu zákazky: **Pozáručný servis a pravidelná údržba chirurgického telemanipulátora v počte 2 ks a simulátora v počte 1 ks**v súlade s § 48 zákona č. 343/2015 Z.z. Zákona o verejnom obstarávaní. Zákazka bola zverejnená vo vestníku verejného obstarávania Úradu pre verejné obstarávanie Bratislava č. 5/2025 zo dňa 09.01.2025, 404 - MSS a v Úradnom vestníku Európskej únie 8574-2025 zo dňa 08.01.2025;

Otázka č.1 k žiadosti o vysvetlenie SP č.1:

**1. Bod úprava podmienky účasti**

Vychádzajúc zo Súťažných podkladov, Verejný obstarávateľ požaduje od uchádzačov preukázať odborné zaškolenie servisného technika podľa § 34 ods. 1 písm. g) zákona o VO. Verejný obstarávateľ žiada za týmto účelom predložiť:

- uchádzač uvedie meno/á, priezvisko/á a odbornú kvalifikáciu (oprávnenie) osoby alebo osôb

(**servisného technika**/servisných technikov), ktorá/í bude/ú zodpovedná/í za plnenie zmluvy – pozáručný servis a pravidelná údržba zariadení **a predloží doklad o ich odbornej kvalifikácii** -osvedčenie/**certifikát o odbornom zaškolení servisného technika/ov na pozáručný servis a** **pravidelnú údržbu zariadení vydaný výrobcom** príslušných zariadení alebo autorizovaným zástupcom výrobcu, tak aby bol zabezpečený odborný pozáručný servis a pravidelná údržba zariadení;

Po preštudovaní obsahu certifikát / potvrdenie vydaného výrobcom o obsahu školenia, musíme skonštatovať, že výrobca vydáva certifikáty len so všeobecným textom „program technického školenia“/ „kvalifikovaný poskytovať technický servis“. Z obsahu certifikátov / potvrdení nevyplýva exaktne školenie na pozáručný servis, keďže nie je rozdiel vo výkone pozáručného servisu a záručného servisu z hľadiska samotného úkonu / zásahu.

**Návrh na úpravu:**

Žiadame o úpravu znenia podmienky účasti tak, aby ju bolo možné preukázať absolvovaním

tréningového programu určeného technikom / technického školenia.

Odpoveď k otázke č.1 k žiadosti o vysvetlenie SP č.1:

Verejný obstarávateľ po dôkladnom zvážení trvá na pôvodnom znení podmienky účasti a považuje toto znenie za postačujúce a dostatočne zrejmé.

Predmetom zákazky je pozáručný servis a pravidelná údržba chirurgického telemanipulátora v počte 2 ks a simulátora v počte 1 ks. Ako z názvu vyplýva, verejný obstarávateľ obstaráva servis uvedených zariadení. To, že uvádzame na začiatku slovo „pozáručný” vyplýva jednoducho z toho, že na dané zariadenia bol a v súčastnosti stále je poskytovaný pozáručný servis vyplývajúci z kúpnej zmluvy uzatvorenej v roku 2020. Verejný obstarávateľ samozrejme bude akceptovať „certifikáty/potvrdenia” servisného technika, z ktorého bude jasne vyplývať, že daná osoba má spôsobilosť vykonávať servis na zariadeniach, ktoré sú predmetom verejného obstarávania.

**Na základe uvedeného nedochádza k zmene v časti B Podmienky účasti Súťažných podkladov.**

Otázka č.2 k žiadosti o vysvetlenie SP č.1:

**2. Bod úprava zmluvných podmienok**

Vychádzajúc zo znenia zmluvných podmienok, bod 2.3.: „*Servisom sa na účely tejto Zmluvy rozumie najmä:*

*.... d) služba telefonickej podpory s nepretržitou 24 hodinovou podporou zahŕňajúcu okrem*

*iného, no nie len, technicko-organizačnú pomoc a poradenstvo;”*

Žiadame verejného obstarávateľa o úpravu predmetnej podmienky tak, aby služba telefonickej podpory sa vzťahovala len na pracovné dni.

Odpoveď k otázke č.2 k žiadosti o vysvetlenie SP č.1:

Verejný obstarávateľ po dôkladnom zvážení pristúpil k úprave súťažných podkladov, a to v časti F Obchodné podmienky ako aj v editovateľnej forme servisnej zmluvy, a to konkrétne v bode 2.3 písm. d) servisnej zmluvy. Zároveň verejný obstarávateľ zosúlaďuje s upraveným znením servisnej zmluvy aj bod 1.3 špecifikácie časti C Opis predmetu zákazky Súťažných podkladov ako aj v editovateľnej forme prílohy č.3 servisnej zmluvy.

Servisná zmluva

Mení sa:

2.3 písm. d) služba telefonickej podpory s nepretržitou 24 hodinovou podporou zahŕňajúcu okrem iného, no nie len, technicko-organizačnú pomoc a poradenstvo

Mení sa na:

2.3 písm. d) služba telefonickej podpory s nepretržitou 24 hodinovou podporou počas pracovných dní zahŕňajúcu okrem iného, no nie len, technicko-organizačnú pomoc a poradenstvo

Opis predmetu zákazky príloha č.3 servisnej zmluvy

Mení sa:

1.3 služba telefonickej podpory s nepretržitou 24 hodinovou podporou zahŕňajúcu okrem iného, no nie len, technicko-organizačnú pomoc a poradenstvo

Mení sa na:

1.3 služba telefonickej podpory s nepretržitou 24 hodinovou podporou počas pracovných dní zahŕňajúcu okrem iného, no nie len, technicko-organizačnú pomoc a poradenstvo

**Na základe uvedeného nedochádza k podstanej zmene v časti F Obchodné podmienky a v časti C Opis predmetu zákazky Súťažných podkladov ani v editovateľnej forme servisnej zmluvy a jej prílohy č.3. Uvedená zmena je vyznačená farebne.**

Otázka č.3 k žiadosti o vysvetlenie SP č.1:

**3. Bod úprava zmluvných podmienok**

Vychádzajúc zo znenia zmluvných podmienok, bod 13.19 je „*Poskytovateľ sa v súlade s § 9 ods. 2 písm. p) vyhlášky č. 362/2018 Z. z.* ***zaväzuje*** *po skončení tejto zmluvy v prípade potreby udeliť, poskytnúť, previesť alebo postúpiť všetky potrebné licencie, práva alebo súhlasy nevyhnutné na zabezpečenie kontinuity prevádzkovanej základnej služby na prevádzkovateľa základnej služby, t.j. objednávateľa; tento záväzok poskytovateľa ostáva v platnosti aj po ukončení zmluvného vzťahu po dobu dohodnutú zmluvnými stranami, ktorá nesmie byť kratšia ako päť rokov po ukončení zmluvného vzťahu.“*

Ako výhradný zástupca výrobcu chirurgického telemanipulátora nemáme kompetenciu na prevedenie alebo postúpenie licenčných práv. S predajom prístroja / poskytovaním servisu je poskytnutá nevýhradná licencie na jeho použitie, v rozsahu nutnom na používanie prístroja, na celú dobu trvania majetkových práv a na účel, na ktorý bol softvér alebo dielo vytvorené alebo dodané kupujúcemu prístroja. V tomto kontexte (obdobne ako pri kúpnych zmluvách) je objektívne možné poskytnúť licenčné práca potrebné na kontinuálne užívanie prístroja. Podstúpenie alebo prevedenie licenčných práv nie je možné.

V tomto kontexte žiadame o primeranú úpravu bodu 13.19. Servisnej zmluvy.

Odpoveď k otázke č.3 k žiadosti o vysvetlenie SP č.1:

Verejný obstarávateľ po dôkladnom zvážení pristúpil k úprave súťažných podkladov, a to v časti F Obchodné podmienky ako aj v editovateľnej forme servisnej zmluvy, a to konkrétne v bode 13.19 servisnej zmluvy.

Servisná zmluva

Mení sa:

13.19 Poskytovateľ sa v súlade s § 9 ods. 2 písm. p) vyhlášky č. 362/2018 Z. z. zaväzuje po skončení tejto zmluvy v prípade potreby udeliť, poskytnúť, previesť alebo postúpiť všetky potrebné licencie, práva alebo súhlasy nevyhnutné na zabezpečenie kontinuity prevádzkovanej základnej služby na prevádzkovateľa základnej služby, t.j. objednávateľa; tento záväzok poskytovateľa ostáva v platnosti aj po ukončení zmluvného vzťahu po dobu dohodnutú zmluvnými stranami, ktorá nesmie byť kratšia ako päť rokov po ukončení zmluvného vzťahu.

Mení sa na:

13.19 Poskytovateľ sa v súlade s § 9 ods. 2 písm p) vyhlášky č. 362/2018 Z. z. zaväzuje po skončení tejto zmluvy poskytnúť objednávateľovi potrebné licenčné práva na zabezpečenie kontinuity prevádzkovanej základnej služby, resp. na užívanie tovaru; tento záväzok poskytovateľa ostáva v platnosti aj po ukončení zmluvného vzťahu.

**Na základe uvedeného nedochádza k podstanej zmene v časti F Obchodné podmienky Súťažných podkladov ani v editovateľnej forme servisnej zmluvy. Uvedená zmena je vyznačená farebne.**

**Verejný obstarávateľ má za to, že na základe vyššie uvedených zmien, nedochádza k podstatnej úprave v dokumentoch potrebných na vypracovanie ponuky, preto termín na predkladanie ponúk ostáva nezmenený.**

Inštitút vysvetlenia súťažných podkladov v zmysle § 48 ZVO ako vyplýva zo samotného označenia, slúži na vysvetlenie, objasnenie alebo spresnenie súťažných podkladov zadaných verejným obstarávateľom v procese verejného obstarávania.